মজিদ খান
মজিদ জাহাঙ্গীর খান (উর্দু: ماجد جہانگیر خان‎‎; জন্ম: ২৮ সেপ্টেম্বর, ১৯৪৬) অবিভক্ত ব্রিটিশ ভারতের লুধিয়ানায় জন্মগ্রহণকারী সাবেক প্রথিতযশা পাকিস্তানি ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। এছাড়াও পাকিস্তান দলের অধিনায়কের দায়িত্বভারও গ্রহণ করেছেন। তার রাজত্বকালে ব্রিটিশ সংবাদমাধ্যমে ‘ম্যাজিস্টিক খান’ নামে আখ্যায়িত হতেন। বিশ্বের অন্যতম সেরা ব্যাটসম্যান হিসেবে তাকে বিবেচনা করা হতো। যে-কোন ধরনের বোলিং আক্রমণের বিপক্ষে রুখে দাঁড়াতে পারতেন মজিদ খান। বিশেষ করে তৎকালীন দূর্ধর্ষ ওয়েস্ট ইন্ডিয়ান ফাস্ট-বোলারদের বিপক্ষে তার ভূমিকা ছিল অতীব প্রশংসনীয়।